Napoleo Alpes transcendit (Delaroche)
"Napoleo Alpes transcendit" est imago ter a Paulo Delaroche picta. Napoleonem equitem figurat qui inter nives iter per Alpes Poeninas (scil. transitum "portae magnae S. Bernardi") anno 1800 perficit. Prima versio anno 1848 confecta in Museo Lupariensi iacet; exstat et impressum eiusdem imaginis, anno 1852 a domu editoriali Goupil divulgatum. Altera versio anno 1850 picta hodie Liverpolii in Pinacotheca Walker ostentatur. Tertia versio magnitudinis minoris in collectionibus regalibus Britannicis reperitur. De tali re seriem tabularum Iacobus Ludovicus David iam pinxerat.